Joonas Lohisalo
Ura > Seuraura

Lohisalo aloitti jääkiekkoilun kuusivuotiaana Kiekko-Laserissa. Kauden 2017–2018 hän pelasi K-Laserin ja Kiimingin Kiekko-Poikien C-nuorten yhdistelmäjoukkueessa. Lohisalo oli C-nuorten SM-karsinoissa joukkueen paras maalintekijä kymmenellä osumallaan. C-nuorten SM-sarjassa hän oli K-Laser/KKP:n paras pistemies ja maalintekijä tehoilla 18+9=27.
Kaudeksi 2018–2019 Lohisalo siirtyi Oulun Kärppien C-nuoriin. Hän jakoi 32 osumallaan C-nuorten SM-karsintojen maalipörssin toisen sijan KalPan Rasmus Kuirin kanssa edellään Viikinkien Kalle Väisänen. Pistepörssissä Lohisalo sijoittui kuudenneksi. C-nuorten SM-sarjan pistepörssissä hän sijoittui kahdeksanneksi tehoilla 13+17=30. Pudotuspeleissä Lohisalo jakoi tehoilla 4+11=15 sarjan pistepörssin toisen sijan Jokereiden Samu Salmisen kanssa edellään joukkuetoveri Ville Koivunen. Hän voitti kauden päätteeksi C-nuorten Suomen-mestaruuden. Lohisalo palkittiin myös sarjan herrasmiespelaajana Holger Granström -palkinnolla. Kaudella 2019–2020 hän oli tehoilla 33+31=64 Kärppien B-nuorten paras maalintekijä ja toiseksi paras pistemies Ville Koivusen jälkeen. Lohisalo palkittiin kauden päätteeksi B-nuorten SM-sarjan herrasmiespelaajana Erkki Lehtonen -palkinnolla ja hänet valittiin ensimmäiseen tähdistökentälliseen.
Toukokuussa 2021 Lohisalo teki Kärppien kanssa kolmivuotisen SM-liigasopimuksen. Hän pelasi kauden 2021–2022 kuitenkin kokonaan seuran U20-joukkueessa. Lohisalo oli tehoilla 17+21=38 joukkueen paras maalintekijä ja toiseksi paras pistemies Miro Järvenpään jälkeen. Myös kauden 2022–2023 hän pelasi suurimmaksi osaksi Kärppien U20-joukkueessa. Lohisalo oli joukkueen paras maalintekijä ja toiseksi paras pistemies Eerik Kantolan jälkeen tehoilla 21+20=41. Hän jakoi koko U20 SM-sarjan maalipörssin kuudennen sijan Lukon Jeremi Tammelan ja KooKoon Jesse Nurmen kanssa. Helmikuussa 2023 Kärpät lainasi Lohisalon Mestis-joukkue Kokkolan Hermekseen. Maaliskuussa hänen lainasopimustaan jatkettiin kauden loppuun. Lohisalo pelasi siellä seitsemän runkosarjaottelua tehopistein 3+1=4 ja viisi playoff-ottelua tehden kaksi maalia.
Elokuussa 2023 Kärpät lainasi Lohisalon toistaiseksi voimassa olevalla sopimuksella Hermeksen Mestis-joukkueeseen. Hän pelasi siellä alkukaudella 2023–2024 15 runkosarjaottelua tehopistein 5+8=13, kunnes marraskuussa Kärpät purki Lohisalon sopimuksen yhteisymmärryksessä. Samana päivänä hänen uutisoitiin siirtyvän loppukauden kattavalla ja yhden optiovuoden sisältävällä sopimuksella SM-liigajoukkue Saimaan Palloon. Lohisalo teki näin olleen liigadebyyttinsä 28. marraskuuta 2023 Pelicansia vastaan. Hänet merkittiin SaiPan kakkosketjun vasempaan laitaan Antti Kalaputaan ja Valtteri Ojantakasen viereen. Lohisalo sai ottelussa jääaikaa 11.45 minuuttia. Hän pelasi SaiPassa SM-liigaa 19 runkosarjaottelua ilman tehopisteitä ja kuusi ottelua seuran U20-joukkueessa, kunnes maaliskuussa 2024 seura vuokrasi Lohisalon loppukaudeksi Mestis-joukkue Rovaniemen Kiekkoon. Samalla SaiPa tiedotti, että hänen sopimuksessaan ollutta optiota ei käytetä. Lohisalo pelasi RoKissa yhden runkosarjaottelun tehden yhden syöttöpisteen ja seitsemän playoff-ottelua ilman tehopisteitä.
Kaudeksi 2024–2025 Lohisalo siirtyi vuoden mittaisella sopimuksella Mestis-joukkue Joensuun Kiekko-Poikiin.